《东征二首 其二》
明代·揭轨

郊野积玄阴，白日忽沦没。惊风西北来，虏骑何驰突。

悲君贞白姿，永诀在仓卒。玉颜膏野草，何处收汝骨。

恩爱岂不怀，贞烈谁能越。萧条风尘日，纪载多所阙。

曷以照君心，惟应城上月。

作者简介：明江西临川人。揭傒斯后裔。洪武初以明经荐举入京，任清河县主簿，迁知县事。有惠政，民怀其德。后辞职归，以教授为生。尝被召定《书传会选》，并数承帝顾问。有《清河集》。